stanford-oval/wikipedia huggingface dataset:
Kaleva Sampila

Oiva Kaleva Sampila (aik. Sandgren, 6. tammikuuta 1913 Helsinki – 1. kesäkuuta 1975 Helsinki) oli suomalainen nyrkkeilijä, nyrkkeilytuomari ja urheilujohtaja.
Nyrkkeilyurallaan Sampila saavutti SM-kultaa 1934 ja 1938 ja SM-hopeaa vuosina 1932, 1936 ja 1937. A-maaotteluedustuksia hänellä oli viisi.
Sampila toimi Suomen nyrkkeilyliiton varapuheenjohtajana vuodesta 1952 ja puheenjohtajana vuosina 1972–1974. Helsingin Voimailijoiden puheenjohtajana hän toimi vuodesta 1948.
Sampila toimi Rooman, Tokion ja Meksikon kesäolympialaisten nyrkkeilyn kehätuomarina.
Kalatori (yritys)

Kalatori on Apetit Kala Oy:n vuonna 1992 aloittanut brändi Suomessa ja se omistaa yli 60 myyntipistettä ympäri Suomen. Kaikki myymälät toimivat shop-in-shop periaatteella eli ne sijaitsevat jonkin toisen yrityksen tiloissa vuokralla. Suurin osa kalatoreista sijaitsee Prismoissa.
Apetit Kala Oy on Apetit Oyj:n omistama yritys.
Aiheesta muualla

Kalatorin kotisivut (Arkistoitu – Internet Archive)
Kaksikylkiset

| Kaksikylkiset |
| --- | --- |
 Kaksikylkisiä eläimiä
Tieteellinen luokittelu
Domeeni::  Aitotumaiset Eucarya
Kunta::  Eläimet Animalia
Kladi::  Parahoxozoa
Kladi::  Planulozoa
Kladi::  Kaksikylkiset Bilateria  Hatschek, 1888
Katso myös
   Kaksikylkiset Wikispeciesissä   Kaksikylkiset Commonsissa 
Infobox OKNimi-testi OK: 
Kaksikylkiset (Bilateria) on sellaisten eläinten ryhmä, joilla on alkiona kaksipuoleinen symmetria eli toisin sanoen eläimiä joilla on vasen ja oikea puoli, jotka ovat toistensa peilikuvia. Tämä tarkoittaa myös, että niillä on pää ja häntä (etu-taka-akseli) sekä vatsa ja selkä (vatsa-selkäakseli). Lähes kaikki ovat kahdenvälisesti symmetrisiä myös aikuisina; merkittävin poikkeus on piikkinahkaiset, jotka eivät ole kaksipuolisesti symmetrisiä aikuisina, mutta ovat kahdenvälisesti symmetrisiä alkionkehityksen aikana.
Luokittelu

Kaksikylkiset jaetaan usein kahteen ryhmään, alkusuisiin (Protostomia) ja jälkisuisiin (Deuterostomia). Lisäksi kaksikylkisiin kuuluu Xenacoelomorpha-pääjakso, joka on toisinaan luokiteltu joko alku- tai jälkisuisiin, mutta uusimpien tutkimusten mukaan se ei kuulu kumpaankaan. Tällöin Xenacoelomorpha, jolta puuttuvat nefridiot, on kaikkien muiden kaksikylkisten, niin sanotun Nephrozoa-kladin, sisarryhmä.
Kladi: Kaksikylkiset (Bilateria)
Pääjakso: Xenacoelomorpha
Kladi: Nephrozoa
Kladi: Jälkisuiset (Deuterostomia)
Kladi: Alkusuiset (Protostomia)
Aiheesta muualla

ITIS: Bilateria (englanniksi)
University of Michigan, Animal Diversity Web (ADW): Bilateria, bilaterally symmetrical animals (englanniksi)
National Center for Biotechnology Information (NCBI): Bilateria, taxonomy (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bilateria
Käännös suomeksi
Karim Mahri

| Karim Mahri> Henkilötiedot |
| --- | --- |
Syntynyt: 24. kesäkuuta 1982 (ikä 42) Ranska
Kansalaisuus:   Ranska
Potkunyrkkeilijä
Pituus:  179 cm
Paino:  70 kg
Kätisyys:  oikea
Seura(t):  Faucon Gym
Tilastot
Ottelut:  39
Voitot:  31
– tyrmäyksellä:  20
Tappiot:  8
Karim Mahri (s. 24. kesäkuuta 1982) on ranskalainen potkunyrkkeilijä, joka edustaa Faucon Gym:ta.
Saavutukset

WAKO PRO thainyrkkeilyn Euroopan mestaruus: 2007
Kari Sihvonen (sarjakuvapiirtäjä)

Kari Sihvonen at the 25th Helsinki Comics Festival 2010.
Kari A. Sihvonen (s. 1980) on suomalainen kuvittaja ja sarjakuvapiirtäjä. Hänen sarjakuviinsa kuuluu Myrkky-lehdessä esiintynyt Kapteeni Kanki.
Sihvonen on valmistunut Lahden muotoiluinstituutista.
Sarjakuva-albumeja

Liisa: Maljakon mysteeri.  Helsinki:  Kari Sihvonen, 2006.  ISBN 952-92-0944-4.
Kapteeni Kanki.  Helsinki:  Zum Teufel, 2009.  ISBN 978-952-5754-15-5.
Silent Badness.  Helsinki:  Like, 2010.  ISBN 978-952-01-0448-1.
Liisa: Pahemmassa kuin pinteessä.  Helsinki:  Zum Teufel, 2010.  ISBN 978-952-5754-22-3.
Kapteeni Kanki: Onnen avaimet.  Helsinki:  Zum Teufel, 2011.  ISBN 978-952-5754-32-2.
Kuolleiden urheilijoiden seura.  (Teksti: Aapo Rapi. Kuvat: Kari A. Sihvonen)  Helsinki:  Arktinen banaani, 2013.  ISBN 978-952-270-084-1.
Kapteeni kanki: Opportunaristi, Lempo Kustannus 2013
Kuolleiden urheilijoiden seura 2: Hiihtoa kryptasta.  (Teksti: Aapo Rapi. Kuvat: Kari A. Sihvonen)  Helsinki:  Arktinen banaani, 2014.  ISBN 978-952-270-097-1.
Tohtori L.  Helsinki:  Arktinen banaani, 2015.  ISBN 978-952-270-235-7.
Syntax Terror.  Turku:  Zum Teufel, 2022.  ISBN 978-952-7454-21-3.
Aiheesta muualla

Kari A. Sihvosen kotisivut
Outi Uotila: Sihvonen piirtää sanatonta sarjakuvaa (Arkistoitu – Internet Archive). Aamuposti 14.10.2009.
Antti Wennström: ”Kuolleiden urheilijoiden seura” irvailee kateudelle ja kilpailukulttuurille. Jatkoaika 12.3.2013.
Tero Mattila: Kuolleiden urheilijoiden seura. Kvaak.fi 22.4.2013.
Karpio

Karpio (ven. korobja, liett. karbija) on vanha suomalainen kuivan tavaran tilavuuden mittayksikkö. Tavallisesti yksi karpio vastasi kolmasosa tynnyriä, kymmentä kappaa tai 21 kannua. Kun yksi kappa on 4,58 litraa, on yksi karpio 45,8 litraa. Joillakin paikkakunnilla karpio tarkoitti tilavuusmittaa, jonka suuruus vaihteli 5–10 kapan välillä.
Karpionmaa tarkoitti pellon tai kasken pinta-alaa, johon voitiin kylvää yksi karpio viljaa. Sen suuruus vaihteli siten, että yksi karpionmaa vastasi puolta panninmaata tai 1/4–1/2 tynnyrinalaa.
Karim Maroc

| Henkilötiedot |
| --- | --- | --- |
Syntymäaika: 5. maaliskuuta 1958 (ikä 66)
Syntymäpaikka: Tonnay-Charente, Ranska
Pelipaikka: keskikenttäpelaaja
Pituus: 172 senttimetriä
Seurat
| Vuodet | Seura | O (M) |
| 1975–1976 1976–1979 1979–1980 1980–1981 1981–1982 1982–1985 1985–1986 1986–1987 1987–1989 |  Saintes  Lyon  Angers  Lyon  Tours  Stade Brestois  Montpellier  CD Logroñés  MC Oran |  |
Maajoukkue
| 1982–1986 |  Algeria | 22 (3) |
Karim Maroc (arab. كريم ماروك‎, s. 5. maaliskuuta 1958 Tonnay-Charente, Ranska) on algerialainen entinen jalkapalloilija. Hän pelasi keskikentällä.
Ura

Maroc vietti suurimman osan uransa Ranskassa pelaten muun muassa Lyonissa, Angersissa, Toursissa ja Montpellier’ssa. Hän pelasi sittemmin uransa viimeiset neljä vuotta Algeriassa MC Oranissa, jossa Maroc saavutti muun muassa Algerian mestaruuden vuonna 1988.
Maroc kuului myös Algerian maajoukkueeseen vuosien 1982 ja 1986 MM-kisossa.
Kalatäit

| Kalatäit |
| --- | --- |
 Kalatäi, Argulus sp.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Leukajalkaiset Maxillopoda
Alaluokka::  Kalatäit Branchiura  Thorell, 1864
Lahko::  Arguloida  Yamaguti, 1963
Heimo::  Argulidae  Leach, 1819
Katso myös
   Kalatäit Wikispeciesissä   Kalatäit Commonsissa 
Infobox OKNimi-testi OK: 
Kalatäit (Branchiura) on parasiittisten äyriäisten alaluokka, jonka asema leukajalkaisissa on epäselvä. Lajeista suurin osa on kalojen ulkoloisia, poikkeuksena muutama laji, jotka loisivat sammakkoeläimissä.
Useimmat lajit elävät sisävesissä. Suomesta tunnetaan vain kaksi lajia: Argulus foliaceus sekä Argulus coregoni.
Kalatäit hakeutuvat tavallisesti kalan kiduskannen alle tai evän taakse, mistä ne eivät irtoa helposti. Ravinnokseen ne imevät isännän verta tai syövät ihoa ja limakalvoa.
Alaluokka sisältää yhden lahkon Arguloida (joskus ”Arguloidea”), johon kuulu yksi heimo, Argulidae, josta tunnetaan noin 130 lajia. Niitä pidetään primitiivisinä, mutta niistä ei ole fossiiliaineistoa. Sen lisäksi alaluokkaan kuuluu sukupuuttoon kuollut lahko Cyclida.
Aiheesta muualla

ITIS: Branchiura (englanniksi)
Kari Siiki

Kari Juhani Siiki (16. joulukuuta 1949 Tampere – 27. joulukuuta 2014 Kerava) oli suomalainen upseeri ja kenraalimajuri.
Kari Siiki opiskeli Kadettikoulussa 57. kurssilla ja valmistui ilmatorjuntaupseeriksi luutnantiksi ylennettynä vuonna 1973 kurssinsa priimuksena. Yleisesikuntaupseerin tutkinnon Siiki suoritti Sotakorkeakoulussa ilmasotalinjalla vuosina 1981–1983. Hänet palkittiin kenraali Lauri Sutelan miekalla. Se myönnetään upseerille, joka täyttää parhaiten komentajalle asetetut vaatimukset.
Lisäksi Kari Siiki suoritti Suomen yleisesikuntaupseerikurssia vastaavat opinnot Saksassa Führungsakademie der Bundeswehrissa vuosina 1992–1993. Hänet ylennettiin prikaatikenraaliksi vuonna 2001 ja kenraalimajuriksi 6.12.2004.
Sotilasura

Valmistuttuaan ilmatorjuntaupseeriksi Kadettikoulusta vuonna 1973 Kari Siiki toimi varusmieskouluttajana ja AUK:n johtajana Turun Ilmatorjuntapatteristossa vuoteen 1981. Yleisesikuntaupseerin tutkinnon jälkeen hän palveli ilmatorjuntaupseerina (toimistoupseeri) Merivoimien Esikunnassa vuosina 1983–1986 osallistuen vahvasti Merivoimien ilmatorjunnan kehittämiseen, Puolustusneuvoston yleissihteerin apulaisena 1986–1988 ja Puolustusvoimain komentajan adjutanttina vuosina 1988–1992. Saksassa suoritettujen opintojen jälkeen Kari Siiki siirtyi Helsingin Ilmatorjuntarykmentin esikuntapäälliköksi vuonna 1993 ja toimi Helsingin Ilmatorjuntarykmentin komentajana vuosina 1994–1996, Maanpuolustuskurssien johtajana vuosina 1996–2000 jaIlmatorjunnan tarkastajana 2000–2001 sekä apulaishenkilöstöpäällikkönä vuosina 2002–2004.
Kari Siiki toimi Suomen sotilasedustajana EU:ssa ja Natossa Brysselissä (prikaatikenraali, kenraalimajuri) vuosina 2004–2006, minkä jälkeen hän toimi Läntisen maanpuolustusalueen komentajana vuonna 2007 ja Länsi-Suomen sotilasläänin komentajana ajalla 1.1.2008 – 31.12.2009.
Aiheesta muualla

Kari Siikin muistokirjoitus HS
Kari Tarko

Kari Markku Tarko (18. kesäkuuta 1938 Tampere – 6. heinäkuuta 2024 Tampere) oli suomalainen jääkiekkopuolustaja.
Tarko edusti SM-sarjassa Tampereen Ilvestä kausina 1956–1961. Hän pelasi yhteensä 38 ottelua, joissa hänen tehopisteensä olivat 2 + 0 = 2 ja jäähymääränsä kahdeksan minuuttia. Tarko voitti Suomen-mestaruuden vuosina 1957, 1958 ja 1960. Vuonna 1958 kultaa tuli myös Suomen Cupista. Tarko oli mukana kahdessa nuorten maajoukkueen ottelussa Ruotsia vastaan. Tarko toimi myös nuorten seuravalmentajana.
Jääkiekon ohella Tarkolla on kolme Hämeen piirin mestaruutta pikaluistelussa sekä purjehduksessa Näsijärven mestaruus N-luokassa vuonna 1970. Hän kilpaili myös moottoriurheilussa jossa vuonna 1962 saavutti kuudennen sijan Päijänne-ajossa luokassa alle 250cm³ ja seitsemännen sijan SM-motocrossissa luokassa alle 500cm³. Tarko sai SMoL:n pronssisen ajajamerkin vuonna 1964 ja kultaisen ansiomerkin vuonna 1969.
Karabük

| Karabük |
| --- | --- |

 Karabükin maakunnan piirikunnat kartalla.
 Karabük
 Koordinaatit: 41°11′55″N, 32°37′35″E 
Valtio:  Turkki
Maakunta:  Karabük
Väkiluku (2020):  131 186
 
 www.karabuk.bel.tr 
Infobox OKVirheellinen NIMI-arvo: 
Karabük on kaupunki ja piirikunta Turkin Karabükin maakunnassa. Kaupunki on perustettu 1900-luvun alkupuoliskolla terästehtaiden varaan. Karabükin piirikunnan asukasluku oli vuonna 2020 131 186.
Maantiede

Karabük sijaitsee Turkin Karabükin maakunnassa maan luoteisosassa Yenicejoen varrella.
Historia

Karabük on saanut alkunsa vasta suhteellisen hiljattain. Vuonna 1932 Turkissa laadittiin talouden viisivuotissuunnitelma, jonka yksi suuremmista hankkeista oli uusien terästehtaiden perustaminen nykyiseen Karabükiin. Karabük perustettiin vuonna 1939. Sen terästehtaille tuotiin hiiltä Zonguldakista rannikolta ja rautaa kauempaa Divriğistä. Karabükissa tuotetaan paikallisesti kalkkikiveä ja dolomiittia.
Väestö

Turkin tilastokeskuksen mukaan Karabükin piirikunnan asukasluku oli vuonna 2020  131 186 ja heistä 119 226 asui itse kaupungissa.
Kardemirin terästehtaiden toimintaa.
Katukuvaa.
Kansallisgalleria (Jerevan)

Kansallisgalleria
Kansallisgalleria on Tasavallan aukion laidalla sijaitseva museo Jerevanissa, Armenian pääkaupungissa.
Kansallisgalleria perustettiin vuonna 1921. Siellä on tunnettujen eurooppalaisten, venäläisten ja armenialaisten yli 20 000 taideteoksen kokoelma. Yksi kuuluisimmista on Ivan Aivazovskin meriaiheinen kokoelma.
Gallerian edessä on suihkulähde. Iltaisin klo 22.00-23.00 välisenä aikana se valaistaan värivaloin sekä tahdistetaan erilaisella musiikilla.
Aiheesta muualla

Kuvia tai muita tiedostoja aiheesta Kansallisgalleria (Jerevan) Wikimedia Commonsissa
Kansalliskala

Suomen kansalliskala ahven.
Kansalliskala on tietyn valtion tai osa-alueen kansalliseksi symboliksi valittu kalalaji. Kalatalouden keskusliitto järjesti vuonna 1994 yleisöäänestyksen Suomen kansalliskalasta. Ahven voitti hauen jäädessä toiseksi.
Aiheesta muualla

Ahven on Suomen kansalliskala Yle Oppiminen.  20.10.2010. Viitattu 15.12.2018.
Kulmala, Maikki: Lähes koko Suomeen levinnyt kansalliskala ahven on utelias Maaseudun tulevaisuus.  6.7.2017. Viitattu 15.12.2018.
Karl Hirn

Karl Engelbrecht Hirn (1872–1907) oli suomalainen levientutkija ja opettaja. Hän väitteli tohtoriksi 1901 ja oli vuodesta 1899 Jyväskylän lyseon kollega (opettaja). Hän oli suolattoman veden levien parhaita asiantuntijoita.
Julkaisuja

Monographie und Iconographie der Oedogoniaceen, 1900
Studien über die Oedogoniaceen I, 1906
Keltareunavalmuska

| Keltareunavalmuska |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Tricholomataceae
Suku::  Valmuskat Tricholoma
Laji::  sejunctum
Kaksiosainen nimi
 Tricholoma sejunctum  (Sowerby) Quél. 
Katso myös
   Keltareunavalmuska Commonsissa 
Infobox OKNimi-testi OK: 
Keltareunavalmuska (Tricholoma sejunctum) on keskikokoinen, keltainen valmuskalaji. Sen 5-10 cm leveässä lakissa on usein ruskeita säteittäisviiruja, ja se on märkänä hieman tahmea, keskeltä tummempi, usein epätasainen tai halkeillut. Heltat ovat vaaleat ja hieman harmahtavat, paksuhkot. Malto valkeaa, tiivistä. Jalka on vaalea ja siinä on keltaisia täpliä. Jalan tyvessä voi olla punertavaa sävyä. Malto on valkoista. Sieni maistuu miedolta tai hieman karvaalta ja tuoksuu jauholta. Se kasvaa myöhäisenä hiekkaisissa mäntymetsissä koko Suomessa yleisenä.
Kazım Ayvaz

| Mitalit> Maa:   Turkki.Miesten kreikkalais-roomalainen paini. Olympialaiset  | Mitalit> Maa:   Turkki.Miesten kreikkalais-roomalainen paini. Olympialaiset  | Mitalit> Maa:   Turkki.Miesten kreikkalais-roomalainen paini. Olympialaiset  | Maa:   Turkki> Miesten kreikkalais-roomalainen paini. |
| --- | --- | --- | --- |
|  Kultaa | Tokio 1964 | 70 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 1958 | 73 kg |  |
|  Kultaa | Toledo 1962 | 70 kg |  |
Kazım Ayvaz (10. maaliskuuta 1938 Rize – 18. tammikuuta 2020 Helsingborg, Ruotsi) oli turkkilainen kreikkalais-roomalaisen tyylin painija, olympiavoittaja ja maailmanmestari.
Ayvaz voitti 70 kg:n painoluokan olympiakultaa Tokiossa 1964. Roomassa 1960 hän oli neljäs, ja Méxicossa 1968 hän vetäytyi kesken turnauksen. MM-kilpailuista Ayvaz voitti kaksi maailmanmestaruutta.
Ayvaz nimettiin vuonna 2011 Istanbulin koti-MM-kilpailujen yhteydessä FILA:n kunniagalleriaan.
Kauko Heikkilä (kommunisti)

Kauko Heikkilä (16. joulukuuta 1897 Sippola – 7. marraskuuta 1985 Helsinki) oli Suomen Kommunistisen Puolueen (SKP) pitkäaikainen vaikuttaja.
Heikkilä osallistui Suomen sisällissotaan Tiutisen punakaartin riveissä, ja hänet tuomittiin sodan jälkeen kuudeksi vuodeksi kuritushuoneeseen mutta armahdettiin jo joulukuussa 1918. Hän toimi sen jälkeen sahatyöläisenä, kunnes meni vuonna 1925 Neuvostoliittoon ja opiskeli Leningradissa Lännen vähemmistökansallisuuksien yliopistossa vuoteen 1929. Hänen puoluenimensä Neuvostoliitossa oli Kauko Saari. Toimittuaan jonkin aikaa opettajana Kontupohjassa Heikkilä palasi Suomeen vuonna 1930 tai 1931. Hän toimi SKP:n maanalaisena organisaattorina, kunnes jäi kiinni marraskuussa 1934 Toivo Antikaisen jutun yhteydessä. Heikkilä oli lähes yhtäjaksoisesti vankilassa seuraavat kymmenen vuotta; alkuperäinen vankeustuomio päättyi lokakuussa 1940, mutta oltuaan vapaalla jalalla vain alle kolme kuukautta hänen vangittiin uudelleen turvasäilöön. Vankilassa Heikkilä kuului Aimo Aaltosen ja Ville Pessin ohella vankilakommunistien keskuudessa muodostuneeseen johtoryhmään, joka otti SKP:n johdon käsiinsä, kun puolue aloitti julkisen toimintansa syksyllä 1944. Hänet valittiin myös ensimmäiseen sodanjälkeiseen puoluetoimikuntaan.
SKP:ssä Heikkilä erikoistui kaaderiasioihin ja hänen erikoisalaansa oli puolueen omien jäsenten valvonta. Hänen on sanottu olleen viimeiseen asti uskollinen puolueelle, ja hän oli puolueen sisällä suorastaan pelätty mies tiukan linjansa ja jäykän asenteensa vuoksi. Heikkilä toimi vuosina 1946–1947 SKP:n Helsingin-piirisihteerinä, mistä hänet siirrettiin puolueen ay-jaostoon. Hän toimi sen jälkeen puolueen palveluksessa eri tehtävissä eläkeikään saakka. Vuodesta 1956 alkaen hän johti salaista operaatiota, jolla pyrittiin paljastamaan ”ohranan agentteja” puolueen sisältä. Viimeksi Heikkilä toimi Kansan Arkiston hoitajana, mistä tehtävästä hän jäi eläkkeelle vuonna 1966. SKP:n hajaannuksen aikana Heikkilä tuki innokkaasti vähemmistöä.
Kazys Bradūnas

Bradūnas liettualaisessa postimerkissä vuodelta 2017
Kazys Bradūnas (11. helmikuuta 1917 – 9. helmikuuta 2009) oli liettualainen runoilija.
Bradūnas valmistui Vilnan yliopistosta, jossa hän opiskeli liettuan kieltä ja liettualaista kirjallisuutta. Hän vietti toisen maailmansodan jälkeiset vuodet evakkoleirillä Saksassa ja muutti vuonna 1944 Yhdysvaltoihin.
Bradūnas asui Baltimoressa ja Chicagossa ennen paluutaan synnyinmaahansa pitkästä aikaa vuonna 1995. Hän asui siitä lähtien Vilnassa.
Bradūnas loi huomattavan työuran Yhdysvaltain-vuosinaan. Hän toimitti liettuankielistä Draugas-lehteä ja oli mukana perustamassa Žemė-nimistä kirjallista liikettä. Liettuan kulttuuriministeriö myönsi hänelle vuonna 1993 Kansallispalkinnon.
Runokokoelmiensa ohella Bradūnas julkaisi muun muassa oopperalibreton.
Karl Hjortnæs

| Karl Hjortnæs> Tanskan kalastusministeri |
| --- | --- |
 Anker Jørgensenin IV ja V hallitus 20. tammikuuta 1981 – 10. syyskuuta 1982  
Edeltäjä:  Poul Dalsager
Seuraaja:  Henning Grove
Tanskan veroministeri
 Anker Jørgensenin IV hallitus 26. lokakuuta 1979 – 20. tammikuuta 1981  
Edeltäjä:  Anders Andersen
Seuraaja:  Mogens Lykketoft
Tanskan oikeusministeri
 Anker Jørgensenin I hallitus 27. syyskuuta 1973 – 19. joulukuuta 1973  
Edeltäjä:  K. Axel Nielsen
Seuraaja:  Nathalie Lind
Kansankäräjäedustaja
 1988–1994 1975–1987 1971–1973  
Henkilötiedot
Koko nimi:  Karl Lauritsen Hjortnæs
Syntynyt: 19. huhtikuuta 1934 (ikä 90) Hjørring, Tanska
Ammatti:  juristi, poliitikko
Tiedot
Puolue:  Sosiaalidemokraatit
Tutkinnot:  Aarhusin yliopisto
Karl Lauritsen Hjortnæs (s. 19. huhtikuuta 1934 Hjørring) on tanskalainen juristi ja sosiaalidemokraattinen poliitikko. Hän on istunut kansankäräjillä vuosina 1971–1973, 1975–1987 ja 1988–1994 sekä toiminut Tanskan oikeusministerinä 1973, veroministerinä 1979–1981 ja kalastusministerinä 1981–1982.
Aiheesta muualla

Karl Hjortnæs Tanskan kansankäräjien verkkosivuilla (tanskaksi)
Kaédi

| Kaédi كيهيدي |
| --- | --- |
 Kaédin keskustaa.
 Kaédi
 Koordinaatit: 16°8′55″N, 13°30′9″W 
Valtio:  Mauritania
Alue:  Gorgol
Departementti:  Kaédi
Hallinto:  
 – Asutustyyppi:  kaupunki
 – Hallinnon tyyppi:  kunta
Väkiluku (2013):  45 500
Infobox OKVirheellinen NIMI-arvo: 
Kaédi (arab. كيهيدي‎) on kaupunki ja Gorgolin alueen hallinnollinen keskus Mauritaniassa. Se sijaitsee Senegaljoen varrella 430 kilometriä Nouakchottista kaakkoon. Kaupungissa on 45 500 asukasta (vuonna 2013).
Kaédin kunta rajoittuu idässä Djewolin, pohjoisessa Gankin ja lännessä Néré Walon kuntiin sekä etelässä Senegaliin. Se sijaitsee Chemamaksi kutsutulla Senegaljoen tulva-alueella, johon laskee idästä Gorgoljoki. Maisemaa leimaavat laaksot sekä luoteessa sijaitsevat kukkulat ja ylängöt.
Kaupunki on saanut alkunsa kolmesta Senegaljoen rannalla sijainneesta fulbekylästä ehkä 1600-luvulla. 1700- tai 1800-luvulla heidän joukkoonsa liittyi nykyisen Malin alueelta saapuneita soninkeja. Kaédista tuli Gorgolin piirin hallintokeskus Ranskan siirtomaa-aikana vuonna 1905.
Vuonna 1950 Kaédissa oli 7 500 asukasta. Se kasvoi nopeasti 1970-luvulla kuivuuden aiheuttaman muuttoliikkeen ja liikenneyhteyksien parantumisen ansiosta. Kaédin kunta on perustettu vuonna 1989. Nykyään kaupungissa asuu fulbejen ja soninkejen lisäksi myös maureja.
Kaédiin johtaa päällystetty maantie N3-valtatieltä Alegista. Hyväkuntoinen tie jatkuu edelleen M’Boutiin ja Sélibabyyn. Kaupungissa on myös lentokenttä.
Kaédi on alueensa hallinnollinen ja taloudellinen keskus. Perinteisiä elinkeinoja ovat maanviljely, karjanhoito ja kalastus. Kaupankäynti suuntautuu suurelta osin rajan yli Senegaliin.
Paikallinen nähtävyys on vilkas torialue. Kaédissa on joitakin matkailupalveluja, mutta sadekaudella hyttyset tekevät kaupungissa oleskelun epämiellyttäväksi.
Kaho Naa… Pyaar Hai

| Kaho Naa… Pyaar Hai |
| --- | --- |

Ohjaaja:  Rakesh Roshan
Käsikirjoittaja:  Rakesh Roshan Ravi Kapoor Honey Irani
Tuottaja:  Rakesh Roshan
Säveltäjä:  Rajesh Roshan
Kuvaaja:  Kabir Lal
Leikkaaja:  Sanjay Verma
Pääosat:  Hrithik Roshan Amisha Patel
Valmistustiedot
Valmistusmaa:  Intia
Tuotantoyhtiö:  Filmkraft Productions Pvt. Ltd.
Levittäjä:  Eros International Netflix
Ensi-ilta:  14. tammikuuta 2000
Kesto:  173 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Kaho Naa… Pyaar Hai (suom. ”Sano että rakastat minua”) on Rakesh Roshanin ohjaama ja tuottama intialainen hindinkielinen elokuva vuodelta 2000. Päärooleja näyttelevät Roshanin poika Hrithik Roshan ja Amisha Patel molempien ensimmäisessä elokuvassa.
Kaho Naa… Pyaar Hai oli vuoden menestynein hindielokuva. Se voitti yhdeksän Filmfare Awards -palkintoa. Hrithik Roshanista tuli ainoa näyttelijä, joka on voittanut sekä parhaan miestulokkaan että parhaan miespääosan Filmfare Awards -palkinnon samasta elokuvasta.
Juoni

Nuori tyttö tapaa kuolleen poikaystävänsä kaksoisolennon ja saa mahdollisuuden löytää ihmiset, jotka murhasivat tämän.
Näyttelijät

| 0 | 1 | 2 |
| --- | --- | --- |
|  Hrithik Roshan  | … |  Rohit/Raj Chopra   |
|  Amisha Patel  | … |  Sonia Saxena   |
|  Anupam Kher  | … |  herra Saxena/Sirjee   |
|  Dalip Tahil  | … |  Shakti Malik   |
|  Mohnish Behl  | … |  poliisitarkastaja Dilip Kadam   |
|  Ashish Vidyarthi  | … |  poliisitarkastaja Satish Shinde   |
|  Satish Shah  | … |  Anthony Rodriques   |
|  Farida Jalal  | … |  Lily Rodriques   |
|  Asha Patel  | … |  rouva Chopra   |
|  Tanaaz Currim  | … |  Neeta   |
|  Vrajesh Hirjee  | … |  Tony   |
|  Abhishek Sharma  | … |  Amit   |
|  Johnny Lever  | … |  poliisitarkastaja Parab   |
|  Kamya Punjabi  | … |  Shobha   |
Soundtrack

Kaikki sävellykset Rajesh Roshan.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Laulaja(t) | Kesto |  |  |  |  |  |
| 1. | ”Kaho Naa Pyaar Hai” | Ibrahim Ashq | Udit Narayan, Alka Yagnik | 7.01 |  |  |  |  |  |
| 2. | ”Na Tum Jaano Na Hum” | Ibrahim Ashq | Lucky Ali | 6.18 |  |  |  |  |  |
| 3. | ”Pyaar Ki Kashti Mein” | Saawan Kumar Tak | Udit Narayan, Alka Yagnik | 5.54 |  |  |  |  |  |
| 4. | ”Janeman Janeman” | Saawan Kumar Tak | Asha Bhosle | 5.11 |  |  |  |  |  |
| 5. | ”Chand Sitaare” | Saawan Kumar Tak | Kumar Sanu | 6.33 |  |  |  |  |  |
| 6. | ”Dil Ne Dil Ko Pukaara” | Ibrahim Ashq | Babul Supriyo | 7.56 |  |  |  |  |  |
| 7. | ”Kaho Naa Pyaar Hai (Sad Version)” | Ibrahim Ashq | Udit Narayan | 1.06 |  |  |  |  |  |
| 8. | ”Ek Pal Ka Jeena” | Vijay Akele | Lucky Ali | 6.36 |  |  |  |  |  |
| 9. | ”Believe In Love (Theme Music)” |  | instrumentaali | 3.58 |  |  |  |  |  |
Aiheesta muualla

Kaho Naa… Pyaar Hai Internet Movie Databasessa (englanniksi)
Kaho Naa… Pyaar Hai AllMoviessa. (englanniksi)
Kagyu

Kagyu on yksi neljästä tiibetiläisen buddhalaisuuden (vajrayana) koulukunnasta. Se tunnetaan myös "suullisena välityslinjana" ja "tahrattoman harjoituksen linjana".